Predkladacia správa

Informácia o plnení Plánu legislatívnych úloh vlády SR  v  I. štvrťroku 2009 a úloh z uznesení vlády SR na ministerstvách a ostatných ústredných orgánoch štátnej správy SR s dôrazom na plnenie Programového vyhlásenia vlády SR je  predložená na rokovanie vlády SR v súlade s úlohou B.2. uznesenia vlády SR č. 84 zo dňa  28. 1. 2009 k zameraniu kontrolnej činnosti Úradu vlády SR na rok 2009.

Informácia obsahuje vyhodnotenie plnenia Plánu legislatívnych úloh vlády SR ako aj plnenie  úloh  z  uznesení vlády SR s dôrazom na plnenie Programového vyhlásenia vlády SR v  I. štvrťroku 2009 a dodržiavania Smernice na prípravu a predkladanie materiálov               na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov a metodického pokynu vydaného na jeho základe.

Súčasťou   informácie   je   aj   prehľad  o  stave  plnenia úloh   z   uznesení  vlády   SR  v I. štvrťroku 2009 aktualizovaný ku dňu vypracovania tejto informácie a porovnanie             so stavom plnenia úloh v predchádzajúcich štvrťrokoch. Stav plnenia úloh podľa jednotlivých zodpovedných subjektov, znenia nesplnených úloh a príčiny ich nesplnenia sú uvedené v prílohách č. 1 a 2. 

Pretrváva vysoký podiel uložených netermínovaných úloh na celkovom počte úloh, ktorý predstavuje viac ako dve tretiny všetkých úloh. Porovnanie počtu termínovaných a netermínovaných úloh v návrhoch uznesení vlády podľa predkladateľov tvorí prílohu č. 3 tejto informácie. 

Niektoré navrhnuté a schválené úlohy v uzneseniach vlády sú v rozpore so Smernicou na prípravu a predkladanie materiálov na rokovanie vlády SR, schválenou uznesením vlády SR č. 512 z 13. 6. 2001 v znení zmien a doplnkov, ako aj metodickým pokynom na prípravu a predkladanie materiálov na rokovanie vlády SR, vydaného na  základe  tohto uznesenia  vlády SR. Nejednoznačné úlohy v uzneseniach vlády, resp. termíny plnenia týchto úloh odporujúce ustanoveniam smernice a metodického pokynu tvoria obsah prílohy č. 4 tejto informácie. Dôsledkom pretrvávajúceho prijímania nejednoznačných úloh v uzneseniach vlády SR, resp. nejednoznačne  stanovené termíny ich plnenia bude spôsobovať nemožnosť ich triedenia, vyhodnocovania a následného informovania vlády SR o ich plnení pri realizácii projektu „Digitálna vláda“. 

Predložený materiál nemá finančný, ekonomický,  environmentálny vplyv ani vplyv          na zamestnanosť a podnikateľské prostredie, preto sa doložka nevyhotovuje.